CELEX: 62014CN0217
Language: lt
Date: 2014-05-02 00:00:00
Title: Byla C-217/14: 2014 m. gegužės 2 d. pareikštas ieškinys byloje Europos Komisija/Airija

14.7.2014   
            
            
               LT
            
            
               Europos Sąjungos oficialusis leidinys
            
            
               C 223/6
            
         2014 m. gegužės 2 d. pareikštas ieškinys byloje Europos Komisija/Airija
   
   (Byla C-217/14)
   2014/C 223/09
   Proceso kalba: anglų
   
      Šalys
   
   
      Ieškovė: Europos Komisija, atstovaujama P. Hetsch, L. Flynn, K. Herrmann
   
      Atsakovė: Airija
   
      Ieškovės reikalavimai
   
   
               —
            
            
               Pripažinti, kad dėl 2009 m. liepos 13 d. Europos Parlamento ir Tarybos direktyvos 2009/72/EB (1) dėl elektros energijos vidaus rinkos bendrųjų taisyklių, panaikinančios Direktyvą 2003/54/EB, Airija iki 2011 m. kovo 3 d. nepriėmė nuostatų, kuriomis perkeliamos šios direktyvos 2 straipsnio 8, 18, 21, 22, 32, 33 ir 34 punktuose pateiktos sąvokų apibrėžtys ir reikalavimai, nustatyti 9 straipsnio 1–7 ir 12 dalyse kartu su 9 straipsnio 11 dalimi, 16 straipsnio antrame ir trečiame sakiniuose ir 16 straipsnio 2 ir 3 dalyse, 38 straipsnio 1 dalies antrame sakinyje, 39 straipsnio 1, 4 ir 8 dalyse ir 40 straipsnio 1–3, 5 ir 7 dalyse, arba bet kuriuo atveju apie tokias priemones nepranešė Komisijai, todėl Airija neįvykdė įsipareigojimų pagal tos direktyvos 49 straipsnio 1 dalį,
            
         
               —
            
            
               remiantis SESV 260 straipsnio 3 dalimi skirti Airijai 20  358 eurų per dieną periodinę baudą nuo Teisingumo Teismo sprendimo priėmimo dienos, ją mokant į Sąjungos nuosavų išteklių sąskaitą, dėl pareigos pranešti apie pagal teisėkūros procedūrą priimtos direktyvos į nacionalinę teisę perkeliančias nuostatas neįvykdymo ir
            
         
               —
            
            
               priteisti iš Airijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Direktyvos perkėlimo į nacionalinę teisę terminas baigėsi 2011 m. kovo 3 d.
   
      (1)  OL L 211, p. 55.